מוכן?
אתה שמח ששמך הוא מג'יק ג'ונסון?
אני חושב שזה מוסיף לחץ.
כן.
- לייקרס 32 -
אתם מכירים אותו ואוהבים אותו.
תגידו שלום למספר 32, ארווין "מג'יק" ג'ונסון!
הנה זה בא!
מג'יק. מג'יק. -מג'יק.
מג'יק ג'ונסון, הוא המודל לחיקוי שלי.
מג'יק ג'ונסון, האיש, המיתוס, האגדה.
- מג'יק -
מג'יק ג'ונסון התמקד בלמסור את הכדור.
הוא עשה את זה בראוותנות, בסטייל ובאופן מלהיב.
מג'יק עשה את זה בחיוך. הוא עשה את זה בהנאה.
אנשים הפכו למיוחדים בחברתו.
הם יצרו מיתולוגיה משל עצמם,
מפני שהם היו בקבוצה עם הבחור המיתולוגי הזה.
הדרך שבה הוא שיחק.
המסירות בעין עקומה של מג'יק גרמו לך לחשוב שהוא ניחן בראיית הנולד.
כולם רוצים לזקוף לזכותו של מייקל ג'ורדן את השינוי באן-בי-איי.
כשמג'יק ג'ונסון הגיע, אז המשחק השתנה.
הייתי אוהד של השיקגו בולס, אבל אני חייב לומר,
מג'יק ג'ונסון היה טוב למדי.
- אי-מג'יק-ג'יי -
הנה הוא! הקוסם.
ואתם יודעים שאנחנו מספר אחת!
- סוף סוף מאמינים במג'יק -
הוא היה הכוכב הכי נוצץ בגלקסיה של כוכבים.
זה אומר לא מעט כאן בלוס אנג'לס.
הוא עדיין הספורטאי הפופולרי ביותר בלוס אנג'לס.
כולם בעיר אוהבים אותו. אין איש שלא אוהב את מג'יק.
זה לא היה "מג'יק". שמו היה ארווין ג'ונסון הבן.
ואם תשים לב, אמרתי ארווין ומג'יק.
מדובר בשני אנשים שונים.
מג'יק אוהב את הקהל.
אוהב את האווירה שיש כשאתה משחק כדורסל.
ארווין אוהב לברוח מכל זה.
ארווין ומג'יק הם אנשים שונים מאוד.
מג'יק מתייצב מול המצלמה בחיוך הגדול,
צוחק, אוהב את תשומת הלב.
ארווין חסר סבלנות, אתה יודע,
הוא אוהב להיות בשליטה.
הוא עשה לך חיים קשים, הלוא כן?
אנחנו לא קוראות לו מג'יק. הוא ארווין ולפעמים משהו אחר.
ארווין לא אוהב להפסיד. בכל דבר.
לא אכפת לי אם זה דמקה...
הקטע עם ארווין "מג'יק" ג'ונסון, הוא אף פעם לא רצה לקבל הכול בקלות.
ואני בטוח שמעט מאוד דברים בחייו הגיעו בקלות.
קיבלת הכול מהר ובקלות,
אבל זה יכול להילקח ממך בקלות באותה המהירות.
הוא ארווין.
אני לא קורא לו מג'יק,
כי מג'יק הוא דמות שמשחקת כדורסל.
הוא כמו גיבור-על.
אם זה מג'יק, זה מה שאני כנראה.
מסירה ארוכה של ג'ונסון!
- לאנסינג, מישיגן -
ג'ונסון חודר לסל. אחד הטובים,
אולי שחקן ה"אול-אראונד" הכי טוב במכללות.
השמועות אומרות ששיחקת את המשחק האחרון שלך במכללות
ושבכוונתך לעזוב את אונ' מישיגן סטייט.
- אוניברסיטת מישיגן סטייט 11 במאי 1979 -
כן.
אני אכוון אותם.
כן, אני רוצה להגיד שלום לכל חבריי לקבוצה.
ו...מה העניינים?
אני רוצה להגיד בוקר טוב. זה בוקר חם.
ואני רוצה לומר...
זה היה קשה, אתם יודעים.
זה...
עברתי הרבה, אתם יודעים.
הסטודנטים, הקהילה,
כולם רוצים לדעת מה אעשה, אבל...
האם אוהדי מישיגן סטייט יאבדו את הכוכב,
ארווין "מג'יק" ג'ונסון?
בצעקות של ניצחון או בדמעות של אכזבה,
רבים מאמינים שג'ונסון ייבחר ראשון
בדראפט האן-בי-איי השנה.
בעלות הסיכויים הטובים ביותר להשיג אותו הן הלייקרס והבולס.
- אן-בי-איי מוכנה לדראפט -
לעולם לא אשכח כמה כולם התרגשו לקראת הדראפט הזה.
- פט ריילי עוזר מאמן בלייקרס, 1981-1979 -
כי הייתה לנו הזדמנות לבחור בארווין "מג'יק" ג'ונסון.
- הטלת מטבע תשיק את הדראפט -
בסוף עונת 79-78...
- רוד ת'ורן ג'נרל מנג'ר של הבולס, 1985-1978 -
שתי קבוצות הטילו מטבע כדי לקבוע מי תבחר ראשונה.
אז הלייקרס והבולס היו בדרכן להטלת מטבע.
סגנון המשחק של מג'יק יפיח רוח חיים חדשה
בשיקגו, אם הוא יחליט לעזוב את הקולג' מוקדם ולהפוך למקצוען.
- חוסר ודאות מטרידה את ארווין -
לא היה לי הרבה זמן לחשוב על זה,
אבל זה המועד האחרון, אז הייתי חייב...
לתת את התשובה היום.
- שיקגו -
ביל שרמן ואני ניהלנו שיחה.
ביל היה הג'נרל מנג'ר של הלייקרס, ואמרתי לביל,
"אכפת לך אם נבחר צד ראשונים?"
כי אפשרנו לאוהדים להחליט
אם נבחר בעץ או בפלי.
בשעה שנציב האן-בי-איי לארי אובריאן מוכן להטיל את המטבע,
ושתי הקבוצות צמודות לטלפון, הג'נרל מנג'ר של הבולס רוד ת'ורן קיבל החלטה.
אני תמיד הייתי טיפוס של "פלי".
האוהדים שלנו אמרו לנו, "תבחרו בעץ."
בואו נשמע מה החליטה שיקגו.
שיקגו בוחרת בעץ. -שיקגו בוחרת בעץ.
בניו יורק הנציב הטיל את המטבע.
- לוס אנג'לס -
עבור הלייקרס, זה היה הבחור...
- ג'רי ווסט ג'נרל מנג'ר, לייקרס, 1994-1982 -
שישנה את גורלו של המועדון הזה.
וכשמישהו נותן לך את הכינוי "מג'יק" (קסם),
למה אתה מצפה?
כעת נטיל את המטבע.
יצא פלי!
במהלך הפגרה התפילות של הלייקרס נענו.
לוס אנג'לס יכולה לבחור במג'יק.
- ללייקרס יש לפתע מזל. זה קסם? -
טוב, אז, בעונה הבאה...
אני... היום אגיש בקשה על רקע קשיים כלכליים.
אני אהפוך למקצוען.
השעה כעת היא 12 בצהריים בדיוק.
- 25 ביוני 1979 -
הדראפט מתחיל. אני רוצה לברך את כל האוהדים
שהצטרפו אלינו ויעזרו להפוך את הדראפט להצלחה.
- בחירה ראשונה - אל-איי ג'ונסון, ארווין -
הבחירה הראשונה שייכת ללוס אנג'לס לייקרס.
לוס אנג'לס לייקרס בוחרת בארווין "מג'יק" ג'ונסון,
ממישיגן סטייט, 2.06 מטר, 90 ק"ג.
ארווין "מג'יק" ג'ונסון ממישיגן סטייט
נבחר היום בידי לוס אנג'לס לייקרס
כבחירה הראשונה בדראפט האן-בי-איי.
שמי ארווין "מג'יק" ג'ונסון,
ו... אבל נולדתי כארווין ג'ונסון הבן.
- לוס אנג'לס 1979 -
לאחר שנבחרתי בידי הלייקרס וירדתי מהמטוס באל-איי,
אלוהים אדירים.
הייתי צריך להוכיח שאני יכול לשחק באן-בי-איי
ולהנהיג את הלייקרס.
ממש-ממש לא רציתי שהוא יעזוב.
הוא היה בן 19.
- כריסטין ג'ונסון אימא -
הוא יעזוב את הבית, זאת תהיה הפעם הראשונה שהוא יהיה רחוק מהמשפחה.
ופשוט לא ידעתי מה יקרה לתינוק שלי.
הלייקרס זכו בבחירה הראשונה. הם בחרו בארווין "מג'יק" ג'ונסון.
בחור צעיר ומלהיב מאוד.
יש לו אישיות מלבבת.
הוא מפיח רוח חיים בכל דרום קליפורניה.
רואה את הדבר הזה? זה זורם לי בדם.
אילו הייתי סופרמן, זה היה האות "אס" על החזה שלי.
אבל אני לא סופרמן. אני סנופרמן...
- סנופ דוג סופר אוהד של לייקרס -
וזה הסמל שלי.
כנופיית לייקר.
שמעתי על מג'יק בפעם הראשונה ב-1978.
כשהוא כיכב בקולג'.
ובשנה שלאחר מכן, 1979.
כשהלייקרס בחרו במג'יק ג'ונסון, ההתרגשות הייתה אדירה.
הנה אנחנו.
- אל-איי נהנית מרגע הקסם הראשון -
אני זוכר שכשהוא הגיע
הייתה שמועה שארווין "מג'יק" ג'ונסון יגיע
למשחק בליגת הקיץ.
אני בדרך למשחק, ואמרתי למאמן הכושר שלנו,
"כמה אנשים מגיעים לשם?"
והוא אמר, "מגיעים 100, 200 אנשים למשחק."
המקום היה מלא, 2,500 עד 3,000 איש, בעמידה בלבד,
אוהדים של אל-איי, והוא נכנס.
ומאות ילדים הולכים בעקבותיו.
יכולת לחוש שמשהו שונה עומד להתרחש.
יכולת לחוש בזה באוויר.
אני אהיה מוכן,
במיוחד אם האוהדים יהיו נפלאים כפי שהיו הערב.
אוהדים, תגיעו?
ריאיון עם קופר. טייק ראשון.
אני מצטער.
- מייקל קופר גארד בלייקרס, 1990-1978 -
מייקל קופר. לוס אנג'לס לייקרס. הידוע גם כגייבל הכהה.
הידוע גם כשומר בן זונה. הידוע גם כבאק העירום.
אנחנו יושבים במלתחה, והוא עדיין לא הגיע.
אז אנחנו יושבים שם.
זאת הייתה העונה השנייה שלי בלייקרס.
וידעתי שמשהו קורה.
ידענו שמג'יק נמצא במגרש החניה...
- כרים עבדול ג'באר סנטר בלייקרס, 1989-1975 -
כי שמענו את הרדיו-טייפ שלו.
היה לי רדיו-טייפ גדול שהבאתי מלאנסינג, מישיגן.
האזנתי ל"פרלמנט-פאנקדליק" בזמנו.
הלהקה האהובה עליו הייתה "פרלמנט-פאנקדליק".
אבל כרים אהב מוזיקה שקטה, מבין?
אתה שומע את המוזיקה הזאת, ולפתע הוא נכנס.
פנס
כרים הוא אדם שקט, אז... אדם שלא מרבה במילים.
הוא פשוט הסתכל אליי ואמר, "רוקי, תכבה את הרדיו-טייפ הארור!"
הוא עבר בין כולם והציג את עצמו,
והוא אמר, "היי, אני מג'יק." לא ארווין מג'יק. "אני מג'יק."
אמרתי, "מג'יק, אני קופ. מה העניינים?"
ואמרתי, "ברוך הבא לאן-בי-איי, בן זונה."
- אולם הפורום אינגלווד, קליפורניה -
- הבית של הלוס אנג'לס לייקרס -
אבל כשמג'יק נבחר בידי הלייקרס...
- מה השתבש באן-בי-איי? -
האן-בי-איי לא נחשבה לליגה זוהרת במיוחד באותה התקופה.
הליגה הייתה כמו עסק משפחתי.
לא זרם הרבה כסף באותם הימים.
- באן-בי-איי דנים במצוקה הפיננסית -
האן-בי-איי שנמצאת בעונתה ה-33 סובלת
מירידה במספר הצופים באולמות ומירידה ברייטינג.
סימנים לכך שהעניין בליגה הולך ופוחת.
באותו אוקטובר של 1979 שרר באן-בי-איי בלגן מוחלט.
- מייקל ווילבון פרשן ספורט באי-אס-פי-אן -
ליגת האן-בי-איי נחשבה לרוויית סמים, לשחורה מדי...
- צולם מוקדם יותר -
והמשחקים שודרו באיחור מכוון.
אני זוכר כשצפיתי במשחקים מאוחר בלילה, ואלה היו שידורים חוזרים.
- ארסניו הול חבר וקומיקאי -
אמרת למשפחה, "אל תגלו מי ניצח.
אל תדברו על המשחק."
זה לא היה מספיק פופולרי כדי להיות משודר בפריים-טיים.
אני אעז לדבר עם הנציב של האן-בי-איי, לארי אובריאן.
מה בנוגע לעתיד האן-בי-איי?
כששוחחנו בשנה שעברה, היו בעיות רבות.
בכנות, אני חש מעט מתוסכל כשאני שומע על זה תכופות כל כך.
הליגה לא רק הפסידה כסף, העניין בה ירד.
- ג'ים היל פרשן ספורט, קיי-סי-בי-אס -
זה לא היה שבוע מוצלח עבור האן-בי-איי.
יצא לו שם של ליגת בריונים.
נראה שהאלימות באן-בי-איי
נמצאת במגמת עלייה.
בזמנו אפשרו לשחקני אן-בי-איי ללכת מכות. מבין?
- סמואל ל' ג'קסון חבר ושחקן -
כשדברים קרו, אנשים הלכו מכות.
האן-בי-איי השעתה היום את הפורוורד של לוס אנג'לס לייקרס,
קרמיט וושינגטון.
אני זוכר כשקרמיט וושינגטון הרביץ לרודי טומג'נוביץ' בפורום.
הוא שבר לו את הלסת. זאת הייתה נקודת השפל.
- אלימות באן-בי-איי -
זה מרחיק אוהדים לבנים רבים שבאים למשחקים, מבינה?
למה?
אני חושב שיש עימות בין לבנים לשחורים ו...
אני לא נהנה ללכת למשחק ולראות שחקנים שחורים בלבד.
הלבנים באמריקה הם כ-70-65 אחוזים.
- סטיבן א' סמית פרשן ספורט באי-אס-פי-אן -
אנשים לא היו מוכנים להכניס את המוצר לסלון שלהם.
- אני מעדיף להטביע את האן-בי-איי -
והיו אפילו שמועות שקבוצות מסוימות עומדות לפשוט רגל.
דיברנו על הישרדות.
נצליח לשרוד שנה נוספת? נצליח לשרוד שבוע נוסף?
וכעת, החמישייה הפותחת של לוס אנג'לס לייקרס...
הלייקרס בזמנו לא נחשבה לקבוצה של אלופים.
הם היו טוענים לכתר.
ווסט. ווסט לבד. ראסל מגיע.
איזה מהלך של ראסל!
- הלייקרס מודחים -
אני זוכר את שנתי הראשונה בלוס אנג'לס.
הלייקרס הופיעו בעמוד האחרון של העיתון. בעמוד האחרון.
- מחנה כדורסל כולם מוזמנים! -
עלינו למשאיות
ונכנסנו לשכונות עם מיקרופונים.
"בואו לראות את הלייקרס משחקים. בואו לראות את הלייקרס משחקים."
מאז 1960 הלייקרס נוצחו שש פעמים רצופות
בידי ביל ראסל והסלטיקס.
- סלטיקס גוברים על לייקרס שוב, האליפות ה-11 -
הפסדנו פעמים כה רבות בסדרת הגמר. שיחקתי בתשע סדרות גמר.
ניצחנו פעם אחת בתשע סדרות גמר,
וזאת הייתה כנראה התחושה האיומה ביותר בחיי.
למען האמת... רציתי לפרוש מכדורסל.
- תזהמו את הלייקרס -
לא הייתה לנו קבוצה שמסוגלת לזכות בתואר.
הייתה לנו קבוצה טובה. אני שיחקתי מצוין.
נבחרתי לאם-וי-פי, אבל לא יכולנו להתחרות
על אליפות בלי השחקנים המתאימים.
- מחנה אימונים של הלייקרס 1979 -
מג'יק שחקן הכדורסל האהוב עליך?
אני לא רואה קסם.
לא.
זאת אחת מהשאלות הרבות שנשאלו
בפורום בעת שהלייקרס ערכו את יום הצילומים השנתי,
לפני שייסעו למחנה האימונים בפאלם ספרינגס.
והתקוות גבוהות לקראת עונת 80-79.
כשהגעתי למחנה האימונים כרוקי,
נכנסתי לשם... הייתי ממש לחוץ בהתחלה.
מג'יק, אמרת שעליך ללמוד
ולבצע התאמות.
מה ההתאמות הגדולות שתבצע?
אני חושב... יש כל כך הרבה...
תרגילים ושילובים שונים שאפשר לבצע בהתקפה.
ובהגנה, לנסות להיצמד לשחקן שלך
ולנסות ללמוד טריקים חדשים. אני...
כשהוא הגיע לשם, נוצר חיכוך מסוים
עם מג'יק ג'ונסון.
מי יהיה המנהיג? כרים?
מג'יק?
יש מסורת שלפיה מציקים לרוקי באן-בי-איי.
השחקנים הוותיקים יכולים להתנהג בצורה אכזרית וחריגה כלפי הרוקים.
כרים אמר, "היי, אני רוצה שארווין ג'ונסון יהיה הרוקי שלי."
אמרתי, "בסדר." חשבתי לעצמי,
"אני אעשה כל מה שתבקש. אתה... אתה אגדה. אתה השחקן הכי טוב באן-בי-איי."
תפקידי היה להניח את העיתון על מפתן דלתו בשבע, שבע וחצי בבוקר.
בכל פעם כשהיה פסק זמן באימון,
הוא רצה שני בקבוקי מים ושני בקבוקי גטורייד, ושיהיו קרים.
אמרתי, "אין בעיה."
אז נורם ניקסון קרא לי.
"בנאדם, תתנהג כאילו יש לך קצת ניסיון. תירגע קצת."
הוא סומן כמטרה, מבין? הוא היה חייב להיזהר.
אז אנחנו באימון.
סגרתי את רון בון מתחת לסל.
לפתע פתאום אני מביט למעלה לעבר הטבעת והכדור,
והוא חבט בעורף שלי חזק מאוד.
והוא פשוט חייך.
רוני בון הוא סוס מלחמה.
אני חושב שהוא מעולם לא החמיץ משחק.
רון היה מהאסכולה הישנה.
- פול ווסטהד מאמן הלייקרס, 1981-1979 -
קשוח מאוד. כשהוא הביט בך אמרת, "מה עשיתי?"
אני אוהב אותו כאדם.
כשחקן כדורסל? מזדיין מרושע.
רון לא פחד מאיש.
והוא בטח רצה להראות לרוקי ש...
"אני משחק כאן כבר 12 שנים, אל תתעסק איתי."
בפעם הבאה הוא סגר אותי לריבאונד.
הו, רון בון?
בוא נראה מה אתה שווה.
בתור התחלה, אתה חושב שבחרתם בבחור הלא נכון?
בסדר. יש לי משהו בשבילך.
אז רצתי הכי מהר שיכולתי ונכנסתי בו במלוא העוצמה.
הוא לא היה צריך להעיר את הדוב השקט, מבין?
הוא העיר אותי.
אז ג'רי ווסט ניגש אליי.
הוא לקח אותי לצד ואמר, "מג'יק, אני אוהב את זה."
ואני אמרתי, "אתה רוצה שארווין ג'ונסון ישחק כדורסל
או שאתה רוצה שמג'יק ג'ונסון ישחק כדורסל?"
אמרתי, "אני מעדיף לראות את מג'יק ג'ונסון משחק כדורסל."
- לאנסינג, מישיגן -
אתה יודע, לגדול בעיר קטנה כמו לאנסינג, מישיגן...
אני אספר לך משהו.
איש לא שמע על ארווין ג'ונסון.
כלומר, מי זה ארווין ג'ונסון?
כאדם שהגיע מלאנסינג היית חייב להוכיח את עצמך.
אם היית ממש טוב, היית צריך להוכיח
שהנער הקטן מלאנסינג, מישיגן, יודע לשחק כדורסל.
אתה מבין?
לאנסינג היא עיר של אנשים חרוצים.
עבדת בתעשיית המכוניות
או שעבדת בשירות המדינה. היו רק שני סוגים של עבודות.
אבי עבד בג'נרל מוטורס במשך 30 שנה.
מעולם לא איחר, לא החמיץ יום עבודה.
הוא עבד בפס הייצור כרתך.
אז החולצה שלו הייתה מלאת חורים מכל הניצוצות שעפו.
אמי עבדה בקפטריה של בית ספר.
שניהם היו אנשים חרוצים. אנשי צווארון כחול.
אבי שירת בצבא.
ובכל פעם כשהוא חזר הביתה הוא עשה תינוק.
לכן נולדנו ברצף.
מייקל ג'ונסון.
לארי ג'ונסון.
פרל ג'ונסון. -קים ג'ונסון-ריי.
אוולין ג'ונסון.
יש לי שש אחיות, שלושה אחים ואני הכי קטן.
נהגנו לקרוא לו ג'ונבאג.
- לארי ג'ונסון אח -
אני אפילו לא יודע מאיפה זה בא.
אני רק יודע שהם קראו לו ג'ונבאג.
ג'ונבאג. זה היה הכינוי שלו כשהיה קטן.
הוא תמיד היה שמח.
אני חושבת שזה היה כינוי הולם עבורו.
אני חושבת שהוא לא אהב את זה. -לא.
זה דבק בו למשך זמן רב. מדי פעם
מישהו... כשהוא מבקר בבית, "היי, ג'ונבאג!"
וכשהוא התבגר התחלנו לקרוא לו ארווין.
נהגנו לשחק זה נגד זה.
אני אומר לך, משחקי האחד על אחד האלה היו... קשוחים.
נלחמנו.
הרבצנו זה לזה, אתה יודע,
כי אף אחד לא רצה להפסיד.
וכבר בגיל צעיר הוא לא ויתר לאיש.
אז הייתה לנו תקופה שבה ממש הלכנו מכות
על הקרקע במהלך משחק.
התווכחנו על מי ניצח ו... אתה יודע.
אבל ארוו היה בחור שאפתן, אתה יודע.
אם הוא רצה לעשות משהו, הוא עשה את זה.
בית הספר מיין סטריט היה המכה של לאנסינג, מישיגן.
אם היית השחקן הכי טוב בלאנסינג,
היית חייב לבוא לבית הספר מיין סטריט.
שם מצאת את האקשן, כי בחורים הגיעו מכל מקום.
אם הפסדת במשחק, היית עלול לחכות שעתיים עד המשחק הבא.
- קני טרנר חבר ילדות -
כי חיכו בתור קבוצות שתמיד היו מוכנות לשחק.
גם אם היית צריך לרמות או משהו,
רצית להישאר על המגרש.
אני אבחר בבחורים שימלאו את תפקידם,
כדי שנוכל לנצח ולהישאר על המגרש כל היום.
שיחקתי בגשם. שיחקתי בשלג.
זה לא שינה דבר.
מהזריחה ועד השקיעה.
ואז התחלתי לשחק נגד נערים גדולים יותר,
ואז התחלתי לשחק נגד גברים.
אפילו נגד אבא שלי ודוד שלי.
אבא שלי ודוד שלי עשו עליי עברה, אבל אמרו שזאת לא עברה,
אז נאלצתי להתמודד עם זה במשחק.
- ארווין ג'ונסון האב אבא -
לא רציתי שהוא יתבכיין בכל פעם כשמישהו יכה אותו
או יתנגש בלסת שלו.
הם אמרו, "טוב, הוא יודע לעמוד על שלו והוא חזק מספיק
ופיזי מספיק כדי..."
להתמודד עם המכות שהם יחטיפו לי.
ואיש בשכונה לא התאמן קשה ממני.
הייתי על המגרש יותר מכל אחד אחר. זה אפילו לא היה קרוב.
ורציתי את זה יותר.
אחד מחבריי הטובים ביותר...
- טים סטאוד עיתונאי ספורט בלאנסינג -
כתב על ספורט תיכונים עבור הלאנסינג סטייט ג'ורנל.
ופעם אחת בשישי בערב בדצמבר הוא התקשר אליי ואמר,
"שמעת על נער ששמו ארווין ג'ונסון?"
שלחו אותי לסקר את המשחק הראשון של ארווין.
הסתיים 50-49. ארווין קלע 12 נקודות ולקח עשרה ריבאונדים לפני שיצא בחמש עברות.
- ארווין מי? -
אז חזרתי למשרד
וכולם רצו לדעת איך שיחק ארווין ג'ונסון.
- פרד סטבלי הבן עיתונאי ספורט בלאנסינג -
אמרתי, "הוא 1.95 מטר, הוא יהיה שחקן טוב יום אחד,
אבל הוא לא היה משהו במשחק."
ניצחנו אותם בהפרש של נקודה עם ריבאונד בשנייה האחרונה.
- ג'ורג' פוקס מאמן בתיכון -
אחי נכנס למלתחה.
הוא אמר, "ג'ורג', אולי הוא אחד הטובים בעיר ואולי אף במדינה.
הוא לא אחד הטובים בארץ."
אבל אני חשבתי, "רגע."
איכשהו הגורל זימן אותי למשחק השני.
נסענו לשחק נגד בית ספר שנחשב לאחד הטובים
במדינת מישיגן.
והבסנו אותם במגרש הביתי שלהם.
אני תמיד מספר, הוא סיים עם 36 נקודות, 20 ריבאונדים, 15 אסיסטים ועשר חטיפות.
הייתי בן 15 וזה היה הטריפל-דאבל הראשון שלי.
אחי ניגש אליי
ואמר, "ג'ורג', הוא יגרום לך לשכוח
כל שחקן כדורסל אחר שיצא מהאזור הזה."
זאת הייתה התצוגה המדהימה ביותר שראיתי אי פעם
של שחקן כלשהו, וזה היה המשחק השני בקריירת התיכונים שלו.
אז כתב ספורט הופיע ואמר, "תקשיב, בנאדם...
בחיים לא ראיתי תצוגה כזאת."
הוא אמר, "אני רוצה לתת לך כינוי." -"ארווין, צריך לתת לך כינוי."
יש שחקן ששמו ביגי. יש את ד"ר ג'יי.
מה דעתך על מג'יק (קסם)?
אתה יודע, אתה אומר, "כן, בטח."
אתה מתחיל לצחוק, "כן, כן, בסדר..."
החבר'ה לא יקראו לי "מג'יק". אתה מבין?
- מאת פרד סטבלי הבן -
- ארווין "מג'יק" ג'ונסון -
בתוך חודשיים כל אחד במישיגן ידע מי זה מג'יק.
- זה מג'יק! ארווין ג'ונסון -
כשהתחלתי לשחק כדורסל בתיכון,
כולם דיברו על הבחור ממזרח לאנסינג.
- צ'ארלס בארקלי פורוורד בפילדלפיה 76, 1992-1984 -
מג'יק ג'ונסון. מג'יק, מג'יק, מג'יק.
- מג'יק מי? -
ואני חשבתי לעצמי, "מג'יק? אני חייב לצפות בזה."
שמעתי על בחור ששמו ארווין "מג'יק" ג'ונסון.
אמרתי, "מי זה? ארווין "מג'יק" ג'ונסון."
- ביירון סקוט גארד בלייקרס, 1993-1983 -
לא ראיתי אותו, אבל שמעתי כל הזמן שהוא כדורסלן מעולה.
הוא חודר. זהירות...
"ראית את הבחור מלאנסינג?"
"יש בחור שחור בן 15 מהמערב התיכון.
מכנים אותו מג'יק. ראית אותו?"
ארווין ג'ונסון, אתה שחקן מבוקש מאוד.
אתה קולע היטב, מוסר היטב, מכדרר, קולע, מוסר אסיסטים.
מנסים להבין במה אתה הכי טוב.
אתה יודע? אנחנו לא יודעים.
כשהעיתונים התחילו להיות מעורבים,
והוא התחיל לככב בכותרות...
אז הוא הפך ל"חלילן מהמלין".
לא משנה באיזה משחק הוא שיחק, כולם רצו לראות אותו.
- תיכון אברט 1976 -
בכל מקום שבו שיחקנו לא יכולת למצוא מושב פנוי.
פשוט לא יכולת למצוא מושב.
אני עדיין זוכר את ספסור הכרטיסים, את השוטרים הנוספים שאבטחו.
הוא לא עשה דברים רגילים.
הוא עשה דברים שלא ראיתי מעולם במגרש הכדורסל.
הוא בכל מקום במגרש, מכדרר מאחורי הגב,
מוסר מסירות בעין עקומה. פשוט עושה הכול.
ארווין היה מתחרה קשוח.
אלוהים, הוא היה תחרותי.
רבים מהנערים, הנערים הלבנים, רצו לנצח אותו.
ובחיים לא אשכח את המשחק נגד בנטון הארבור,
תיכון עם מסורת כדורסל עשירה בהיסטוריה של מישיגן.
הם התאמנו ראשונים, וכשהם ירדו מהמגרש
והגיע תורנו לעלות למגרש, בחור אחד אמר,
"מי מכם הוא ארווין ג'ונסון?
אני רק רוצה שתדע, מחר תהיה בצרות."
כל חבריי לקבוצה אמרו, "בנאדם, הוא מתגרה בך."
אני אמרתי, "חכו למחר בערב."
היו שם 9,000 צופים, נדמה לי שכל הכרטיסים נמכרו.
אני זוכר מהלך אחד במשחק שבו מישהו דרך על החלק האחורי של הרגל שלי,
אז הנעל שלי נפלה.
במשך שתיים-שלוש הדקות הבאות שיחקתי בנעל אחת.
- ארווין ג'ונסון משחק בנעל אחת וקולע -
בשלוש הדקות האלה ביצעתי חמישה מהלכים.
הוא המשיך לרוץ במגרש בנעל אחת,
ביצע מהלך מרהיב וקלע.
קלעתי, והצופים פשוט השתגעו.
זה הלך ונבנה.
וכשהמאמן של בנטון הארבור הזעיק פסק זמן,
האולם פשוט התפרץ.
אמרתי, "תראו את לוח התוצאות."
זה הכול. אני לא צריך להתגרות באיש. פשוט תביטו בלוח.
- אוורט "מג'יק" מדיחים את בנטון -
בחיים לא ראיתי מוניטין
של שחקן תיכונים גדל מהר כל כך, בכל שנותיי בספורט.
פשוט ידעתי שהוא לא ייעלם.
אני יודע דבר אחד, שאימא שלו לא השתגעה
על הכינוי "מג'יק", כשהוא קיבל אותו.
מה בנוגע לכינוי "מג'יק"? מה דעתך על זה?
מעולם לא ממש אהבתי את השם, אתה יודע, כי היה לזה...
השפעה כה גדולה עליו, אתה יודע.
לאנשים יש ציפיות גבוהות מאוד ממנו בגלל השם הזה.
- עשרים ואחד באפריל 1977 -
ערכנו מסיבת עיתונאים גדולה בתיכון אוורט.
אלה היו חדשות גדולות.
- "מג'יק" יבחר באונ' מישיגן או במישיגן סטייט -
כל תחנת טלוויזיה ברדיוס של 80 ק"מ שלחה מישהו.
טוב.
יש שאלות לפני שאתחיל?
לא, בשנה הבאה אני אלמד באונ' מישיגן סטייט.
- הספרטנים מצרפים את מג'יק -
אונ' מישיגן סטייט.
ארווין "מג'יק" ג'ונסון מנהיג את להקת הבלט "ספרטן"
ממזרח לאנסינג, מישיגן.
מג'יק ג'ונסון מגיע מאזור לאנסינג,
שזה משהו שכולנו גאים בו מאוד.
העיר כולה גייסה את מג'יק ג'ונסון. לא רק מישיגן סטייט.
- גרג קלסר חבר לקבוצה בקולג' -
ההתלהבות שהוא הראה.
החשמל הזה התפשט באולם.
זה היה...
זה היה מהפנט.
- עידן הארווין מתחיל -
מג'יק ג'ונסון, הוא מאמן על המגרש.
הוא תמיד בשליטה. יש לו ידיים טובות.
מוסר מעולה. הספרטנים יגיעו לאן שהוא יוביל אותם.
- מישיגן סטייט הפכה לאטרקציה -
בשנה הקודמת הייתה להם עונה גרועה, אבל רוב השחקנים חזרו לעונה נוספת.
גרג קלסר היה שם, והכנסתי את ג'יי וינסנט להרכב,
הכנסתי את עצמי להרכב. אמרתי,
"אני חושב שנוכל לזכות בליגת הביג טן."
חיכיתי בקוצר רוח לתחילת העונה.
כדי שנוכל ליהנות מהכימיה ומהאחווה.
ונוצר חיבור מיידי.
פשוט נהנינו מהחיים.
היה לנו רדיו-טייפ טוב ופטפון במלתחה.
כשהוא הצטרף, זה הפך לקטע שלו.
הוא השתלט על זה, אז השארנו לו את זה.
השיר שאימצנו היה שיר של להקת ג'ימי קסטור באנץ'
בשם "פוטנציאל".
פוטנציאל, פ-ו-ט-נ-צ-י-א-ל. נהגנו לאיית את זה.
כי המחשבה שלנו הייתה שאנחנו מועדון צעיר
שמנסה לבסס את עצמו.
תממשו את הפוטנציאל ותראו כמה קבוצות יצליחו לנצח אתכם.
ארווין קנה לעצמו שם כדי-ג'יי.
הכינוי שלו היה אי-ג'יי הדי-ג'יי.
- אי-ג'יי הדי-ג'יי: מרקיד ומבדר -
אי-ג'יי הדי-ג'יי.
אי-ג'יי הדי-ג'יי. כן, כן.
הוא תקלט בימים החופשיים שלו,
ולפני כל משחק הוא היה חייב להיכנס לקצב.
ואלוהים הוא... אני לא יודע איזו מוזיקה הדליקה אותו,
אבל הוא עלה לשחק והשיג טריפל-דאבל כלאחר יד. אתה יודע, אז...
אז התחלתי לתקלט בכל המועדונים המקומיים,
ושילמו לי כדי שאגיע לשם לתקלט.
ואז הגיע היום האחרון לפני שעזבנו
כדי לחזור הביתה לחופשת חג המולד.
הלכנו למועדון לילה מפורסם בשם "דולי'ס".
זה היה מקום של מסיבות. -כולם בילו ב"דולי'ס".
- מרשה איזלי, אודרי וובסטר פני ווינטרס-גארי -
אבל זה היה המקום שכולם הלכו אליו.
אבל היינו ילדות טובות. לא בילינו, לא עשינו את הדברים האלה.
זאת הייתה הפעם הראשונה שהיינו בוגרות.
רחוקות מהבית. בילינו, שתינו, עשינו חיים.
בחורה צעירה אמרה לנו היי.
אבל מאחוריה הייתה בחורה
פשוט יפהפייה ששמה קוקי שהיא הכירה לנו.
- הנשמות של ספרטן -
אמרנו שלום, פגשתי חברות אחרות, רקדתי ועשיתי חיים.
- קוקי ג'ונסון -
היא הלכה...
ואני אמרתי...
"אני חייב להכיר אותה."
בנאדם, זה קרה כש"ג'מייקה פאנק" ו"צלצל בפעמון שלי" היו להיטים.
וראיתי אותה ברחבת הריקודים.
וקוקי ידעה לרקוד.
ג'יי נתן לי מרפק
ואמר, "בנאדם, אתה חייב להשיג את המספר שלה."
האורות נדלקו.
כולם הלכו הביתה.
התחלתי ללכת לכיוון היציאה.
עמדתי ליד הדלת, כי לא יכולתי להחמיץ את ההזדמנות.
וכשחלפתי לידו הוא אמר,
"היי, תני לי את המספר שלך."
"אני רוצה את המספר שלך, וכשתחזרי מחופשת חג המולד
אולי נוכל לצאת או משהו."
צחקתי עליו ואמרתי,
"בחיים לא תזכור את השם שלי ולא תזכור להתקשר אליי."
אמרתי, "אני אתקשר." -נתתי לו את המספר ואמרתי,
"בסדר, אבל לא תזכור מי אני."
אינדיאנה מחזיקה בכדור. מסירת הקפצה.
מישיגן סטייט שיחקה בטורניר חג המולד.
צפיתי במשחק עם אימא שלי ואמרתי,
"אימא, הבחור הזה ביקש את המספר שלי כשעזבתי."
ואמרתי, "הוא לא יזכור אותי."
וצחקנו. צחקנו הרבה.
- מישיגן סטייט -
חזרתי מוקדם כי הייתי צריכה להירשם לכמה קורסים,
ואני זוכרת שביום שבו נכנסתי לחדר
הטלפון התחיל לצלצל.
פשוטו כמשמעו, נכנסנו עם התיקים
והטלפון התחיל לצלצל. עניתי וזה היה הוא.
היא אמרה, "לא האמנתי שתתקשר."
וחשבתי לעצמי, "איך הוא ידע שכרגע נכנסתי לחדר שלי?"
איך הוא ידע שחזרנו, כי חזרנו מוקדם.
שיחקתי אותה בטוח בעצמי...
"כן, בחור יודע דברים כאלה."
היא לא ידעה שהתקשרתי בכל יום
בסביבות חמש פעמים בניסיון לתפוס אותה.
והוא גילה שיום הולדתי חל ב-20 בינואר.
אז הוא שאל אותי,
"אפשר לצאת איתך לכבוד יום הולדתך?"
וחשבתי לעצמי, "וואו, בסדר."
הייתי המומה, וגם נרגשת מאוד.
חזרתי הביתה ואמרתי לאבא שלי,
"אני רוצה ללבוש חליפה בדייט הראשון שלנו."
והוא אמר, "וואו, אתה ממש מחבב את הבחורה.
כמה זמן אתם מכירים?" אמרתי, "אני עוד לא מכיר אותה."
נהנינו מאוד בארוחת הערב,
והפכנו לחברים הכי טובים בן רגע.
היה לנו קל לשוחח.
שוחחנו במסעדה.
אחר כך הלכנו לבית של דוד שלי.
ישבנו והאזנו למוזיקה, והמשכנו לשוחח.
קוקי הייתה מדהימה.
וקוקי רצתה לסיים עם תואר. היא הייתה נחושה כמוני.
אני התרשמתי מאוד מעד כמה שהוא היה מעשי.
הוא היה מגניב, מצחיק ונורמלי כל כך.
זה מה שגרם לי להתאהב בו.
החודשים הראשונים היו פשוט מדהימים.
קוקי ואני עשינו חיים.
כשיצאנו למשחקי חוץ שוחחתי עם קוקי כל הלילה.
למען האמת, נרדמנו,
והשפופרת לא הורדה.
נרדמנו תוך כדי שיחה.
בשתיים או בשלוש לפנות בוקר.
אני חושבת שמבחינתו, תמיד הייתי המקום
שבו הוא יכול להירגע ולקבל תמיכה.
בין שהוא ניצח ובין שהפסיד, ובין שהיה עייף ובין שהיה חולה.
כל דבר שהייתי צריך, עוד לפני שהייתי צריך,
היא הייתה אומרת, "היי, אתה נראה עייף.
בוא, תשכב על המיטה שלי. אני אלמד."
אני חושב שזה מה שגרם לי להתאהב בה.
בגלל הרגעים האלה במישיגן סטייט
אנחנו בנינו משהו יחד.
מאחר שהוא היה המוקד
של קבוצת הכדורסל של מישיגן סטייט,
זה לא היה קל.
- ארווין עושה קסם עם הכרטיסים -
והלחץ שהופעל עליו ברגע שהעונה התחילה.
- ארווין = זינוק במכירות כרטיסים -
הוא הקפיד על המשטר שלו לפני משחק.
מה שהוא אכל, והשקט שהוא היה זקוק לו...
חדר חשוך, עם המוזיקה שלו.
הלכתי למשחקי הכדורסל ו...
לפעמים חיכיתי לו אחרי המשחק.
אבל הוא תמיד אמר לי, "תחזרי למעונות,
ניפגש שם אחרי המשחק."
לא היו שיחות בטלות ולא הלכו הביתה.
בו במקום, "אתקשר כשאגיע הביתה. ביי."
"למה אני לא יכולה לחכות לך,
והחברות של השחקנים האחרים כן מחכות?"
אמרתי, "תלכי למעונות, ניפגש אחר כך."
זה היה הוויכוח הגדול הראשון שלנו.
כולן ניסו לדבר עם ארווין.
כל הבנות, "ארווין, אני רוצה את ארוו..."
לא, לא ארווין. "אני רוצה את מג'יק. אני רוצה את מג'יק."
היו בנות בכל מקום.
נכנסתי למכונית שלו יום אחד, וראיתי על הרצפה תמונות
שבהן הוא לוקח מישהי לנשף.
וחשבתי לעצמי, "מה זה?"
והוא אמר, "לא, זו רק ידידה.
רק לקחתי אותה לנשף. היא נפרדה מהחבר."
וחשבתי לעצמי, "לא, לא נראה לי שזה מה שקורה כאן."
היא נפגעה מאוד. -כן.
נפגעה מאוד. -מאוד.
כי ידענו איך...
ידענו איך היא מרגישה. -ידענו.
ידענו שהיא אהבה אותו. -כן.
הם ממש... זה שבר אותה.
היא ראתה שאני יוצא עם אחרות,
כך שזה לא הציג אותי באור מחמיא.
היא אמרה, "אתה המשכת הלאה.
אז גם אני אצא עם אחרים."
ולא אהבתי את זה.
פרצה מריבה ואמרתי לו,
"תקשיב. לא תקבל את שתינו. אתה לא יכול לצאת איתה ואח"כ איתי."
הוא אמר, "אני לא יוצא איתה..."
ואמרתי, "לא, אתה חייב לבחור באחת."
הוא אמר, "אני מסרב לבחור."
אז אמרתי, "אני אבחר. זה נגמר."
אני זוכר שבאותם הימים נפגשתי איתו הרבה.
עמדנו ודיברנו. אמרתי לו, "ארווין, אתה יודע,
יש בחור בגובה 2.03 מטר או 2.05 מטר באולם כלשהו במדינה הזאת,
ויש לו כל היכולות שלך.
הוא יתאמן קשה יותר ממך?"
שנה לאחר מכן שוחחנו במקום כלשהו
והוא אמר, "המאמן,
זוכר כשסיפרת לי על מישהו שמתאמן קשה יותר ממני?
מצאתי אותו."
בסוף שנת הלימודים הראשונה שלי
החליטו להזמין את שחקני הקולג' הטובים ביותר
כדי לייצג את ארה"ב.
- ארה"ב -
ביום האימונים הראשונים צפיתי בו זורק לסל,
ורק רשת, 30 קליעות רצופות.
אמרתי, "וואו, הבנאדם יודע לקלוע."
נכנסתי למשחק מבלי לדעת עליו הרבה.
רק ידעתי שהוא כדורסלן כישרוני.
והוא הסתובב שם
עם רדיו-טייפ גדול על הכתף, בכל מקום.
- לארי בירד פורוורד בסלטיקס, 1991-1979 -
אז ראיתי את לארי בירד מקרוב.
נכנסנו למשחק והתחלתי למסור בעין עקומה,
והוא קלע את זריקות הניתור מטווח רחוק.
ארווין ג'ונסון, תראו...
באחד המקרים מסרתי ללארי בעין עקומה,
הוא תפס, מסר חזרה אליי בעין עקומה
ואני קלעתי בצעד וחצי. אנשים השתגעו.
לאחר מכן חזרתי הביתה וסיפרתי לכולם,
"לארי בירד הוא הדבר האמיתי."
בעונה הבאה
הוא הוביל את קבוצתו לעונה של 33-0.
שלושים ושלוש-אפס.
התמודדנו עם שפע של שחקנים טובים בביג טן,
אבל מעולם לא התמודדנו עם כישרון כמו לארי בירד.
בירד היה רוצח.
הוא היה צוות הריסה של איש אחד באינדיאנה סטייט,
וייתכן שמג'יק...
ייתכן שהם לא חיבבו זה את זה בהתחלה מפני שהיו מתחרים.
הוא הופיע בשער של "ספורטס אילוסטרייטד", "בסקטבול וויקלי".
- הנשק הסודי של כדורסל המכללות -
- בירד ממריא -
כל המגזינים של הכדורסל.
הוא נבחר לשחקן השנה במכללות.
אני אמרתי, "היו צריכים לבחור בי, אבל זה בסדר."
אני בטוח שהוא חשב כך.
אתגרנו זה את זה.
המספרים שלו בעונה הראשונה היו מדהימים.
זה קשה כשאתה מביט במראה ורואה בחור שמשחק בדיוק כמוך.
הדחף שלו לנצח היה חזק כמו שלי.
הוא היה תחרותי כפי שאני הייתי תחרותי.
בזמנו, אני חושב שאיש מאיתנו לא חשב
על מה שיקרה בעתיד.
זאת הייתה רק ההתחלה של משהו שידעתי ש...
ידעתי שאני אפגוש אותו הרבה.
ארקנסו ברצף של 14 ניצחונות
עם מאזן של 25-4 העונה.
אינדיאנה סטייט 31-0.
ב-1979 הייתי מושל ארקנסו.
זאת הייתה השנה הראשונה שלי.
וארקנסו העפילה לטורניר הגמר, והיא שיחקה נגד אינדיאנה סטייט.
- אינדיאנה סטייט וארקנסו מעפילות לגמר המערב התיכון -
איש לא רצה שארקנסו תנצח את אינדיאנה...
- הנשיא ביל קלינטון אוהד שרוף של אונ' ארקנסו -
חוץ מאנשים מארקנסו.
הם רצו את בירד ואת מג'יק בגמר.
הרכז של אינדיאנה סטייט שהיה בשנתו האחרונה והיה מצוין,
כשהזמן אוזל, הוא מסר ליד שמאל שלו,
הוא זרק. הכדור קיפץ על הלוח ונכנס, והם ניצחו.
זה היה משחק מדהים. אני...
הבטתי בבחור שישב לצדי ואמרתי,
"אלוהים רוצה שמג'יק ולארי בירד ישחקו בגמר,
ומי אנחנו שנתנגד לרצון האל?"
אינדיאנה סטייט נגד מישיגן סטייט.
אני בראיינט גמבל, והאוהדים כאן בטירוף.
- מישיגן סטייט ספרטנס 1979 -
- אונ' אינדיאנה סטייט 1979 -
גמר טורניר המכללות בין מישיגן סטייט לאינדיאנה סטייט
היה גן עדן של כדורסל.
- הנשיא ברק אובמה -
כי שיחקו שם שני כישרונות-על.
הקוסם, ארווין ג'ונסון,
נגד הציפור, לארי בירד מאינדיאנה סטייט.
לא הדלקת טלוויזיה אלא אם כן דיברו על מג'יק ועל בירד.
זה היה בכל מקום.
היה לך את הקוסם
נגד הכפרי מפרנץ' ליק, אינדיאנה, לארי בירד.
ולשניהם היה קסם מסוג שונה לחלוטין.
המדינה התפלגה בין שני מחנות אוהדים.
- בירד נגד מג'יק -
ובוא לא נשלה את עצמנו, גם הניגודים הגזעיים השפיעו.
בחור לבן מאזור הכפר באינדיאנה.
בחור שחור עירוני, אורבני.
נאבקים על האליפות, על התואר.
הכול סבב סביבם
מפני שיש סיפור על הפכים שנמשכים זה לזה, נכון?
יש בחור שחור, ויש בחור לבן. הפכים.
יש את מישיגן סטייט ויש את אינדיאנה סטייט.
סגנונות המשחק שלהם, הפכים.
הם היו שני השחקנים הכי טובים בארץ.
רק אחד יכול לנצח, ורק אחד יכול לזכות בכתר.
כמה פעמים מקבלים יריבות כזאת במשחק אליפות?
- ברוכים הבאים לממלכת הקסם -
- בירד קולע, אבל מג'יק עושה יותר -
הערב העונה של הספרטנס מגיעה לסיומה במשחק קשה
נגד אינדיאנה סטייט הבלתי מנוצחת.
זאת תהיה הופעתו האחרונה של לארי בירד במכללות,
וככל הנראה גם של ארווין "מג'יק" ג'ונסון.
גם אחרי שנפרדנו המשכתי לצפות במשחקים
והייתי חלק מכל הסיפור,
כי עדיין הייתי מאוהבת בו.
והוא לא הודה בכך שיצא עם מישהי אחרת,
כך שכל הזמן חשבתי שאולי נחזור להיות זוג.
אבל כשהם נסעו לטורניר האן-סי-איי-איי,
צפיתי בטורניר בטלוויזיה והבטתי בקהל,
וראיתי את אימא שלו ביציע.
והיא ישבה לידה. זה ממש ריסק אותי.
לצפות במשחק ואז לראות את הבחורה
במושב שאני הייתי אמורה לשבת בו.
זה היה... היה לי קשה לצפות בזה.
היה לי קשה מאוד לצפות בזה.
מישיגן סטייט זוכה בכדור הראשון עם דונלי בקו האחורי.
רבים סבורים ששליטה מוקדמת במשחק תהיה חיונית לניצחון.
ידענו שזה יהיה קשה,
אבל היה לנו ביטחון בכך שנתחרה באותו הערב.
תוכנית המשחק הייתה להציב עליו שמירה כפולה
בכל מקום במגרש.
לא לתת לו מרחב תמרון.
שניים סוגרים אותו. הם לא יכולים למסור לו.
הוא היה קלע מדהים כל כך,
רצינו להיצמד אליו
ולא לתת לו שטח פנוי.
הקיפו אותי
ואילצו אותי לקחת זריקות קשות יותר מהרגיל.
ג'ונסון, שלושה מול אחד.
הנה זה בא. אלי-הופ. זה גרג קלסר.
בתחילת המחצית השנייה הובלנו ב-16 נקודות.
ואז הכול השתנה.
ארווין ג'ונסון ממישיגן סטייט דוחף,
ומג'יק ג'ונסון סופג עברה שלישית.
נאלצנו להתגבר על קשיים
כי ארווין ספג שלוש עברות במחצית הראשונה.
יש שם גארד גדול, לצד...
העברה נשרקת לקלסר, עברה רביעית.
עמדנו לסגור את המשחק.
גרג קלסר ספג עברה רביעית והם חזרו למשחק.
בירד.
חמישים ושתיים-46.
ידעתי שאני חייב לבצע מהלכים כדי שנוכל לנצח.
ג'ונסון. מג'יק ג'ונסון עם כדור.
מהלך אחרון במשחק, ארווין מקבל את הכדור.
הוא משליך את הכדור מעל ראשו למרחק של כשלושה רבעים של המגרש...
הנה המסירה!
לקלסר, שמטביע וסוגר את המשחק.
זה נגמר!
אוניברסיטת מישיגן סטייט אלופת הארץ לשנת 1979.
הצלחנו לממש את הפוטנציאל שלנו,
וזה היה רגע משביע רצון.
אבל רק אחד יכול...
זה היה אחד ההפסדים הכואבים בחיי, עד עצם היום הזה.
עדיין המשחק הנצפה ביותר בתולדות כדורסל המכללות,
כ-40 שנה לאחר ששוחק.
המטרה שהצבתי לעצמי והחלום התגשמו,
כך שבטיסה חזרה למישיגן סטייט
כבר ידעתי שאני עוזב.
הייתי מוכן מבחינה מנטלית ופיזית להפוך למקצוען.
- מופע הקסמים עוזב את מישיגן סטייט ארווין ג'ונסון הופך למקצוען -
עשינו דברים רבים בקולג' שחשבתי שיידרשו ארבע שנים להגיע אליהם,
וזה קרה בתוך שנתיים, כך שעליי לעשות את הצעד הבא שלי.
ובואו נראה מה אני יכול לעשות באן-בי-איי.
אני מוותר על הרבה, אתם יודעים.
הקולג'... אתה מוותר על הסטודנטים,
על ההזדמנות לעשות חיים משוגעים.
דברים רבים, אתה יודע.
הוא זכה באליפות האן-סי-איי-איי, ובשנה שלאחר מכן
הוא בחר לטוס לקליפורניה.
הייתי נחושה לסיים את הלימודים
ולעוף מכאן, ולהתחיל חיים חדשים.
בערב היום הראשון שלו...
- 12 באוקטובר 1979 -
אני רוצה שתדעו שלגבר הזה יש חיוך
שמאיר את מסך הטלוויזיה מכאן ועד לבנגור, מיין.
יש לי פרפרים בבטן.
אני רק מנסה לוודא שאצליח להירגע.
אתם צופים בהופעת הבכורה
של מג'יק ג'ונסון בלוס אנג'לס לייקרס.
ומג'יק ג'ונסון מחטיא מתחת לסל.
כדור חופשי, ערבוביה.
ג'ונסון משתחרר... ועושה צעדים.
אני יכול לשמוע אוהדי כדורסל מסוימים עכשיו.
הם אומרים, "רואים,
מג'יק ג'ונסון לא מסוגל לשמור באן-בי-איי."
ברבע השני הצלחתי להירגע.
מג'יק חוטף ומקפיץ מאחורי הגב.
הטעיה. מסירה. הנה זה בא.
חמש.
ג'ונסון מחזיר לכרים.
זה יהיה המהלך המכריע. פורד מוסר לכרים.
זריקת וו.
והלייקרס מנצחים! הוא קלע!
כרים עבדול ג'באר העניק ללוס אנג'לס לייקרס ניצחון!
ומג'יק ג'ונסון חוגג
כאילו הם זכו זה עתה באליפות המכללות.
מג'יק התחיל לרוץ ולקפוץ, וכולנו שמחנו,
אבל שמחנו מפני שניצחנו במשחק. מג'יק שמח מפני שזכה לראות את זה.
הוא ראה את ההתגבשות של קבוצה אלופה.
נכנסתי למלתחה וכרים אמר,
"רוקי, אל תעשה את זה שוב לעולם."
נותרו לנו עוד 81 משחקים.
אם נגיע לרמה הרגשית הזאת
בכל פעם כשננצח, נהיה מותשים כבר בחג המולד.
הוא הצביע עליי, אז הצבעתי עליו.
"אם תקלע זריקה כזאת עוד 81 פעמים,
אני אזנק עליך עוד 81 פעמים."
לפתע פתאום, התחלנו לנצח.
מישהו שלכד את דמיונה של המדינה
הוא האיש הזה, הקוסם, מר ג'ונסון.
- ג'ונסון מציג חיוך קסום -
הוא אפשר לי לשנות את התדמית שלי
בכך שהתחלנו לנצח. יכולתי להתחיל לחייך.
הוא היה בדיוק השחקן שלו היינו זקוקים.
קור הרוח נעלם. ההתלהבות השתלטה.
ונכון שזה מרענן?
לחבר'ה האלה אכפת זה מזה.
אנחנו חבורה... -אחי.
לא היה לו דבר זולת חולצת טי, ותראו אותו עכשיו. חולצות משי.
תראו אותו.
כשהלייקרס התחילו לנצח,
זה איחד את העיר לוס אנג'לס.
כולם הרגישו שהוא הגיבור שלהם.
התאהבתי במג'יק ג'ונסון ובמה שהוא עשה במגרש.
והכריזמה שהייתה לו מול התקשורת והציבור.
לא רק אמריקה השחורה, לא רק הילדים השחורים, הנערים השחורים...
- גרנט היל פורוורד בפיסטונס, 2000-1994 -
התאהבו במג'יק ג'ונסון.
- מג'יק ג'ונסון -
גם אמריקה הלבנה התאהבה במג'יק ג'ונסון.
להתאהב ולהעריץ, ולקבל השראה מגבר שחור,
זה היה משהו חסר תקדים.
- לייקרס! -
הפורום שכן באינגלווד.
אני גדלתי במרחק 14 רחובות משם, ולא היו לנו כרטיסים.
חשבנו על דרך להתגנב פנימה. רצנו במורד המנהרה.
חלפנו על פני המאבטחים בריצה, נכנסנו...
נכנסנו לפורום ופשוט תפסנו מושבים.
הנה זה בא שוב.
בחיים לא ראיתי דבר כזה.
בחיים לא ראיתי שחקן בגובה 2,06 מטר שמוביל כדור,
ששולט בקצב, מנהל את ההתקפה.
איש לא שיחק במשחק כמוהו.
הוא היה אוקסימורון. הוא יכול היה לשחק בכל עמדה.
הוא היה רכז בגובה 2.06 מטר,
ולא היה אחד כזה באותה התקופה.
מג'יק חם והוא יודע את זה.
איזו מסירה לקופר שקולע!
מסירה בעין עקומה. אבל...
ארווין יבצע מסירה מדהימה בעין עקומה.
הוא מסתכל לשם, הכדור נמסר לשם, מאחורי הגב.
מסירה מאחורי הגב, הוא קולע.
אני מוסר בעין עקומה לכולם, כן?
בין הרגליים, מאחורי הגב.
בנאדם, והקהל פשוט השתגע.
למג'יק הייתה רברבנות. מג'יק היה מגניב.
הוא שיחק בשמחת חיים כה גדולה, בהתלהבות.
הוא היה השחקן האהוב עליי.
הלייקרס הפכו לקבוצה האהובה עליי.
אנשים העריצו אותו.
אנשים העריצו אותו משני הצדדים.
אנשים רצו להיות כמוהו.
כולם מכירים את המג'יק הזה, הבחור השמח. ההוא שתמיד מחייך.
אני חושב שהם אולי חושבים שדבר לא משתבש אצלו
או שאין לו בעיות.
הוא פשוט מחייך בכל יום, וכל זה...
אבל יש לי רגעי שפל ו...
ארווין ג'ונסון הוא בחור אחר. אתה יודע.
מג'יק שם, וארווין כאן.
במהלך השנה הראשונה בהחלט התגעגעתי הביתה,
אז חשבון הטלפון שלי היה גבוה מאוד.
הוא התקשר כל הזמן,
כמעט בכל יום, או בכל יומיים.
בחיים לא חייתי בלי המשפחה.
אימא ואבא תמיד באו למשחקים שלי.
הם תמיד גרו במרחק 20-15 דקות מהקולג'
כדי שאוכל לחזור הביתה ולקבל ארוחה ביתית.
אי אפשר לעשות את זה יותר.
אני לא יכול יותר לקבל חיבוק מאימא
או עצה מאבא, פנים אל פנים.
הנה הרוקי הסנסציוני, ארווין "מג'יק" ג'ונסון.
קשה לשחק כשאתה רחוק מהבית.
נכון? -בהחלט.
לא לשמוע את הקהל הביתי קורא בשמך.
הפורום שכן באינגלווד.
ארווין גר קרוב לאינגלווד. הוא חי חיים בודדים למדי.
- לון רוזן הסוכן של מג'יק, 1996-1987 -
הוא חזר הביתה לדירת שני החדרים הקטנה שלו.
נשארתי בדירה כל הזמן כי פחדתי.
עדיין פחדתי מאל-איי מפני שאל-איי הייתה גדולה כל כך.
איך חיי החברה כאן?
כלומר, אני יודע שאתה מתאמן קשה.
כן. -אבל יש גם שעות פנאי.
נכון, יש שעות פנאי.
הייתי בחור ששמרו עליו,
ונורם ניקסון אמר לי להיזהר מאנשים.
כולם מנסים...
להתיידד עם האתלטים, אז אמרתי, "טוב."
צריך להיזהר מדברים כה רבים.
אתה צריך לברר...
האם האנשים כנים? האם הם רוצים אותך בגלל מי שאתה?
אתה יכול לצאת ולשכוח מכדורסל, מבין?
זה ממש קשה. ממש קשה.
בהצלחה לך וללוס אנג'לס לייקרס.
נחמד להיות כאן. -תודה שבאת.
מר ארווין "מג'יק" ג'ונסון. תודה, אדוני.
הגיע בחור צעיר וטירון ממישיגן,
והוא לא היה מסוגל לבטוח באנשים.
אבל בשנה הראשונה הזאת בלוס אנג'לס
ג'רי באס קנה את הקבוצה.
ב-1979 חלומותיו של ד"ר ג'רי באס
להיות בעלים של קבוצה התגשמו כשהוא שילם סכום שיא של 67.5 מיליון דולר
תמורת הלייקרס, הקינגס והאולם היוקרתי שלהן, האל-איי פורום.
הוא ידע שאני רחוק מאוד מהבית והוא אמר, "בחור צעיר.
כשנחזור ממחנה האימונים,
אני רוצה שתבוא באחת השבתות, אנחנו נעמוד בצד המגרש
ונצפה במשחק של אונ' יו-אס-סי".
הלכנו למשחק הפוטבול הראשון של יו-אס-סי,
ומאז התחלנו לבלות הרבה יחד.
התחלנו להיפגש לארוחות צהריים וערב אחרי משחקים של הלייקרס.
הוא אמר לי לפגוש אותו במסעדה כלשהי.
אז הלכתי לפגוש אותו שם ואכלנו יחד, שוחחנו.
ואז הוא אמר, "היי, בוא לבית שלי.
יש לך את הקוד של השער. אתה יכול לבוא מתי שבא לך.
אז התחלתי לבקר שם כל הזמן.
שיחקנו בבית שלו בביליארד במשך שעות, והוא מילא את החלל בחיי.
לקחתי אותו לצד ודיברתי איתו. אמרתי לו,
"אתה מוכן לשמור על התינוק שלי?"
ד"ר באס אמר, "גברת ג'ונסון, אני אשמור עליו."
הרגשתי יותר בנוח, אתה יודע,
מעצם הידיעה שיש לו עם מי לדבר, שיש מישהו ש...
שיטפל בו.
- מג'יק: באס אימץ אותו למעשה -
הקשר ביניהם הפך לקרוב מאוד.
הוא היה כמו הבן המאומץ של ג'רי.
הוא היה בבת עינו, זה בטוח.
ג'ונסון צץ משום מקום.
- פלייאוף האן-בי-איי 1980 -
הסאנס חטפו, הם היו בדרך לצעד וחצי, ומג'יק ג'ונסון סירב לוותר.
הוא חודר פנימה, מוסר לכרים. זה יסגור עניין.
כריזמה, זה מה שיש לבחור הצעיר.
הייתה לו עונת רוקי מעולה.
לוס אנג'לס לייקרס היא האלופה החדשה...
- לייקרס נגד סופרסוניקס לייקרס מנצחים ארבע-אחת -
של מחוז המערב, וכרים עבדול ג'באר קלע 38 נקודות.
מג'יק ג'ונסון הוסיף 20.
אני משתגע.
זכיתי באליפות האן-סי-איי-איי בשנה שעברה,
ועכשיו העפלתי לסדרת הגמר של האן-בי-איי בעונת הרוקי שלי.
חלפו שמונה עונות מאז שאליפות האן-בי-איי הייתה חלק
מסצנת הספורט של אל-איי.
הלייקרס תמיד העפילו לפלייאוף,
אבל איכשהו תמיד קרסו בסדרת הגמר או לפניה.
אני זוכר שעודדנו זה את זה,
"טוב. צריך לעשות ככה. צריך לעשות את זה."
- ג'מאל ווילקס פורוורד בלייקרס, 1985-1977 -
בתחילת אותו השבוע הכריזו מי נבחר לרוקי העונה.
- בירד נבחר לרוקי העונה בפער גדול -
חשבתי שזה יהיה קרוב. זה לא היה קרוב. הייתי בהלם.
- בירד - 63 קולות -
- ג'ונסון - שלושה קולות -
כשנודע לי שלארי בירד ניצח בפער גדול,
לא אהבתי את זה.
- הבחירה ברוקי העונה סופגת ביקורת -
כולם אמרו עליי בעונה הראשונה שלי,
"הוא יודע למסור. הוא יודע לנהל קבוצה, אבל לארי בירד סקורר טוב בהרבה."
ישבתי שם ואמרתי לעצמי, "אני יכול לקלוע, אבל זה לא התפקיד שלי."
לא אהבתי לשמוע את זה כל הזמן.
ולכן הם הדליקו אותי לקראת סדרת הגמר של האן-בי-איי.
פילדלפיה ניצחה את הסלטיקס ארבע-אחת.
ג'וליוס ארווינג הוביל אותם. היה לו ממוצע של 25 למשחק.
הד"ר יהיה האיש שהם ילכו אליו.
הייתה להם קבוצה ממש טובה. ד"ר ג'יי, רעם שוקולד,
שהוא דריל דוקינס.
אני הייתי אוהד של פילדלפיה 76.
היה לי פוסטר של ד"ר ג'יי על הקיר.
הייתי בעד פילי. הייתי אוהד של הד"ר.
- ג'יימס וורת'י פורוורד בלייקרס, 1994-1982 -
כולנו רצינו שהוא יזכה באליפות, אבל לא נגדנו.
המשחק מתחיל. דוקינס משתלט על הכדור ודוהר לסל.
זאת הייתה סדרה של מומנטומים, של עליות ומורדות.
ידענו שפילדלפיה יריבה חזקה מאוד,
אבל היתרון האחד שלנו היה שאף אחד בליגה
לא היה מסוגל לעצור את כרים.
כרים מסתובב לצד השני...
הוא היה בלתי ניתן לעצירה. -שוחחתי עם הקבוצה. אמרתי להם,
"תקשיבו, אני אהיה מוכן לבצע את תפקידי."
מג'יק מוסר לכרים...
משחק מספר חמש בפורום היה צמוד מאוד.
הסדרה בשוויון שתיים, זה משחק חשוב כי נוכל לעלות ליתרון שלוש-שתיים.
כרים נפצע.
כרים עבדול ג'באר נפצע. אין כל ספק בכך.
באמצע הרבע השלישי
כרים סבל מנקע בקרסול.
וואו, הם יהיו בצרות צרורות בלעדיו.
הצלחנו לנצח במשחק. אנחנו ביתרון שלוש-שתיים.
אנא. תפנו לו מקום. בבקשה.
המצב היה קטסטרופלי.
כרים היה הקפטן שלנו, והוא תמיד היה שם.
המקצוען המושלם, לא משנה אם...
הייתה לו מיגרנה או לא. אני חושב שכולנו קיווינו לטוב.
אם תהיה לו דרך לשחק, הוא ישחק. ידענו את זה.
- פאן אם -
למחרת בבוקר טסנו לפילדלפיה.
הגענו לנמל התעופה והם אמרו, "שמעת את החדשות?"
אמרתי, "אילו חדשות?"
הרופאים שלנו אמרו שהפציעה שלו חמורה
ושהוא לא יוכל לשחק במשחק שש.
- הלייקרס מובילים... אבל כרים מושבת -
הסקורר הגדול ביותר בתולדות המשחק לא הגיע איתנו.
- הנקע של כרים פוגע בתקוות הלייקרס -
איך ננצח את פילדלפיה בלי כרים?
כולם ישבו, יכולת להרגיש את המתח באוויר.
וכולם היו לחוצים.
איש לא דיבר, שזה היה מוזר.
איך ננצח בלי הקפטן?
הוא אפילו לא הצטרף לטיסה.
הפציעה ממש חמורה.
כולם הרגישו מתוסכלים ומאוכזבים מכך שהוא לא יכול לשחק.
אז אמרתי, "אני חייב לעשות משהו."
כרים נהג לשבת במושב אחד-א'.
היה רק אדם אחד שישב באחד-א'.
כרים ישב בשורה הראשונה,
אבל מג'יק ואני ישבנו בשורה השנייה.
אז אני בשורה השנייה, ומג'יק התיישב במושב של כרים.
הוא הסתובב והביט בכולם.
ואמר,
"אל חשש, ארווין 'מג'יק' ג'ונסון נמצא כאן."
- ג'ונסון -
אני עומד להראות לכם
ולכל אחד בקבוצה הזאת כמה טוב אני יכול להיות.
תרגום: גיא רקוביצקי